ҚОНУНИ ҶУМҲУРИИ ТОҶИКИСТОН

ОИД БА ВОРИД НАМУДАНИ ТАҒЙИРОТУ ИЛОВА БА ҚОНУНИ ҶУМҲУРИИ ТОҶИКИСТОН «ДАР БОРАИ ТАЪРИХИ ҚАРЗ (КРЕДИТ)»

**Моддаи 1.** Ба Қонуни Ҷумҳурии Тоҷикистон аз 26 марти соли 2009 «Дар бораи таърихи қарз (кредит)» (Ахбори Маҷлиси Олии Ҷумҳурии Тоҷикистон, с. 2009, №3, мод. 85) тағйироту иловаи зерин ворид карда шаванд:

1. Дар сархати понздаҳуми моддаи 2 калимаҳои «ба таъминкунандаи иттилоот барои пешниҳод кардани иттилоот ба Бюрои таърихи қарз ё» ба калимаҳои «дар хусуси» иваз карда шаванд.

2. Аз матни моддаи 4 калимаи «(Сарқонуни)» хориҷ карда шавад.

3. Сархати якуми моддаи 5 хориҷ карда шавад.

4. Дар моддаи 7:

- матни модда қисми 1 ҳисобида шуда, cархати якуми он хориҷ карда шавад;

- қисми 2 бо мазмуни зерин илова карда шавад:

«2. Мақоми ваколатдор санадҳои меъёрии ҳуқуқии зеринро оид ба масъалаҳои ташкили фаъолияти Бюрои таърихи қарз қабул менамояд:

- оид ба талаботи истифодаи технологияҳои иттилоотӣ ва коммуникатсионӣ ва таъмини амнияти иттилоотӣ ҳангоми ташкили фаъолияти Бюрои таърихи қарз;

- оид ба талаботи тахассусии муассисон ва роҳбарони Бюрои таърихи қарз;

- оид ба тартиб, мӯҳлат ва ҳаҷми иттилооту маълумоте, ки аз ҷониби Бюрои таърихи қарз ба мақоми ваколатдор пешниҳод мегардад.».

5. Сархати дуюми қисми 1 моддаи 16 дар таҳрири зерин ифода карда шавад:

« - аз таъминкунандагони иттилоот дар бораи субъекти таърихи қарз бе ризоияти субъекти таърихи қарз маълумот гирад;».

6. Сархати якуми қисми 2 моддаи 18 дар таҳрири зерин ифода карда шавад:

« - субъекти таърихи қарзро ба таври хаттӣ оид ба пешниҳод кардани маълумот дар бораи ӯ ба Бюрои таърихи қарз огоҳ намоянд;».

7. Сархати панҷуми қисми 1 моддаи 19 хориҷ карда шуда, дар сархати чорум аломати нуқтавергул «;» ба аломати нуқта иваз карда шавад;

8. Сархати якуми моддаи 21 хориҷ карда шавад.

9. Дар моддаи 22:

- аз қисми 1 калимаҳои «бо розигии субъекти таърихи қарз» ва «бо ризоияти субъекти таърихи қарз» хориҷ карда шаванд;

- дар қисми 5 калимаи «Ризоиятномаи» ба калимаҳои «Огоҳиномаи хаттии» ва калимаҳои «дар бораи худ» ба калимаҳои «дар бораи онҳо» иваз карда шаванд.

10. Дар моддаи 24:

- қисми 1 дар таҳрири зерин ифода карда шавад:

«1. Огоҳиномаи субъекти таърихи қарз дар бораи ба Бюрои таърихи қарз пешниҳод намудани иттилооти марбут ба ӯ ва ризоияти ӯ ба додани ҳисоботи қарз ба истифодабарандагони ҳисоботи қарз тариқи хаттӣ ба расмият дароварда мешавад.»;

- қисми 3 дар таҳрири зерин ифода карда шавад:

«3. Барои набудани огоҳиномаи субъекти таърихи қарз оид ба он, ки дар борааш маълумот ба Бюрои таърихи қарз барои ташаккули таърихи қарз пешниҳод карда мешавад ё ризоияти ӯ барои додани ҳисоботи қарз, ҳамчунин барои нодуруст ба расмият даровардани он таъминкунандагони иттилоот, истифодабарандагони ҳисоботи қарз ё шахсони масъули онҳо бо тартиби муқаррарнамудаи қонунгузории Ҷумҳурии Тоҷикистон масъул мебошанд.».

11. Аз қисми 1 моддаи 25 калимаҳои «ва тасдиқи ризоияти субъекти таърихи қарз» хориҷ карда шаванд.

12. Дар сархати сеюми қисми 2 моддаи 26 калимаҳои «гирифтани ризоияти ҳатмии» ба калимаҳои «огоҳиномаи хаттии ҳатмии пешакии» ва калимаҳои «дар бораи худ» ба калимаҳои «дар бораи ӯ» иваз карда шаванд.

13. Қисми 7 моддаи 28 дар таҳрири зерин ифода карда шавад:

«7. Ҳисоботи қарз ба мақоми ваколатдор дар асоси дархости ӯ, ба суд дар асоси қарори (таъиноти) суд (судя), ба мақомоти таҳқиқ ва тафтишоти пешакӣ - мутобиқи Кодекси мурофиавии ҷиноятии Ҷумҳурии Тоҷикистон аз рӯи парвандаҳои ҷиноятии дар истеҳсолоташонбуда дар асоси қарори (таъиноти) суд (судя) пешниҳод мешавад.».

**Моддаи 2.** Қонуни мазкур пас аз интишори расмӣ мавриди амал қарор дода шавад.

**Президенти Ҷумҳурии Тоҷикистон Эмомалӣ Раҳмон**

**ш. Душанбе, 2 январи соли 2018, №1501**

Қарори

Маҷлиси намояндагони

Маҷлиси Олии Ҷумҳурии Тоҷикистон

**Дар бораи қабул кардани Қонуни Ҷумҳурии Тоҷикистон «Оид ба ворид намудани тағйироту илова ба Қонуни Ҷумҳурии Тоҷикистон «Дар бораи таърихи қарз (кредит)»**

Мутобиқи моддаи 60 Конститутсияи Ҷумҳурии Тоҷикистон Маҷлиси намояндагони Маҷлиси Олии Ҷумҳурии Тоҷикистон  **қарор мекунад:**

Қонуни Ҷумҳурии Тоҷикистон «Оид ба ворид намудани тағйироту илова ба Қонуни Ҷумҳурии Тоҷикистон «Дар бораи таърихи қарз (кредит)» қабул карда шавад.

**Раиси Маҷлиси намояндагони**

**Маҷлиси Олии Ҷумҳурии Тоҷикистон Ш. ЗУҲУРОВ**

**ш. Душанбе, 18 октябри соли 2017, № 906**

Қарори

Маҷлиси миллии

Маҷлиси Олии Ҷумҳурии Тоҷикистон

**Дар бораи Қонуни Ҷумҳурии Тоҷикистон «Оид ба ворид намудани тағйироту илова ба Қонуни Ҷумҳурии Тоҷикистон «Дар бораи таърихи қарз (кредит)»**

Маҷлиси миллии Маҷлиси Олии Ҷумҳурии Тоҷикистон Қонуни Ҷумҳурии Тоҷикистон «Оид ба ворид намудани тағйироту илова ба Қонуни Ҷумҳурии Тоҷикистон «Дар бораи таърихи қарз (кредит)»-ро баррасӣ намуда, **қарор мекунад:**

Қонуни Ҷумҳурии Тоҷикистон «Оид ба ворид намудани тағйироту илова ба Қонуни Ҷумҳурии Тоҷикистон «Дар бораи таърихи қарз (кредит)» ҷонибдорӣ карда шавад.

**Раиси**

**Маҷлиси миллии Маҷлиси**

**Олии Ҷумҳурии Тоҷикистон М. Убайдуллоев**

**ш. Душанбе, 21 декабри соли 2017, № 484**